Komission tiedonanto neuvostolle ja Euroopan parlamentille - Rahoitusnäkymien tekninen mukautus vuodeksi 2004 BKTL:n ja hintojen muutosten mukaisesti (Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen 15 kohta) /* KOM/2002/0756 lopull. */





KOMISSION TIEDONANTO NEUVOSTOLLE JA EUROOPAN PARLAMENTILLE - Rahoitusnäkymien tekninen mukautus vuodeksi 2004 BKTL:n ja hintojen muutosten mukaisesti (Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen 15 kohta) 1. JOHDANTO Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyyn toimielinten väliseen sopimukseen [1] (AII) sisältyy taulukko EU:n 15:n jäsenvaltion rahoitusnäkymistä (liite I) ja 21:n jäsenvaltion alustava rahoituskehys, joka perustuu olettamukseen, että unioni laajentuu kuudella uudella jäsenvaltiolla vuodesta 2002. [1] EYVL C 172, 18.6.1999, s. 1. Sopimuksen 15 kohdassa määrätään, että komissio tekee joka vuosi ennen varainhoitovuoden n+1 talousarviomenettelyä teknisen mukautuksen rahoitusnäkymiin Euroopan unionin BKTL:n ja hintojen muutosten mukaisesti. Tässä tiedonannossa esitetään budjettivallan käyttäjälle tulos vuotta 2004 koskevasta rahoitusnäkymien (EU 15) teknisestä mukautuksesta. 2. RAHOITUSNÄKYMIÄ KOSKEVAN TAULUKON MUKAUTUSMENETELMÄ (TAULUKKO 1) Liitteenä olevassa taulukossa 1 esitetään EU:n 15:n jäsenvaltion rahoitusnäkymät mukautettuina vuoden 2004 hintoihin. Taulukossa 2 esitetään tiedoksi Eurooppa-neuvoston kokouksessa Berliinissä maaliskuussa 1999 laadittu EU:n 21:n jäsenvaltion rahoituskehys. Taulukossa 3 esitetään teknisessä mukautuksessa käytetyt makrotaloudelliset luvut. Ne perustuvat Eurostatin tietoihin sekä komission ja kansallisten asiantuntijoiden laatimiin tuoreimpiin ennusteisiin (syksyn 2002 talousarvioennusteet). Tiedot ja ennusteet perustuvat Euroopan kansantalouden tilinpitojärjestelmään, joka uudistettiin vuonna 1995 (EKT-95). 2.1. Omien varojen enimmäismäärä Euroopan yhteisöjen omista varoista 29 päivänä syyskuuta 2000 tehty neuvoston päätös [2] tuli voimaan 1. maaliskuuta 2002 sen jälkeen kun jäsenvaltioiden parlamentit olivat ratifioineet sen. Sen soveltaminen alkoi 1. tammikuuta 2002, lukuun ottamatta 2 artiklan 3 kohtaa ja 4 artiklaa, joita alettiin soveltaa jo 1. tammikuuta 2001. [2] Neuvoston päätös, tehty 29 päivänä syyskuuta 2000, Euroopan yhteisöjen omista varoista (2000/597/EY, Euratom), EYVL L 253, 7.10.2000, s. 42. Päätöksessä säädetään, että käsite bruttokansantulo (BKTL) on määriteltävä siten, että se on tässä yhteydessä yhdenmukainen bruttokansantulon (englanninkielinen termi GNI) kanssa, sellaisena kuin komissio sen laskee EKT-95:tä sovellettaessa [3]. Päätöksessä vahvistetaan myös, että prosenttiosuutena bruttokansantulosta ilmaistua omien varojen enimmäismäärää on mukautettava siten, että EKT-95:n mukaisen laskutoimituksen jälkeen yhteisöjen käytettävissä olevien varojen määrä säilyy muuttumattomana. Päätöksen säännösten mukaisesti komissio teki mukautuksen joulukuussa 2001 ja on ilmoittanut sen tuloksista budjettivallan käyttäjälle [4]. Prosenttiosuutena 15:n jäsenvaltion BKTL:sta laskettu omien varojen enimmäismäärä supistuu 1,27 prosentista 1,24 prosenttiin. [3] Neuvoston asetus (EY) N:o 2223/96, annettu 25 päivänä kesäkuuta 1996, Euroopan kansantalouden tilinpito- ja aluetilinpitojärjestelmästä yhteisössä, EYVL L 310, 30.11.1996. [4] Komission tiedonanto neuvostolle ja parlamentille - Omien varojen ja maksusitoumusmäärärahojen enimmäismäärien mukauttaminen päätöksen 2000/597/EY, Euratom voimaantulon johdosta, KOM(2001) 801 lopullinen, 28.12.2001. Selvyyden vuoksi taulukoissa 1 ja 2 esitetään tekniseen mukautukseen perustuvat tiedot sekä EKT:n toisen laitoksen (EKT-79) että uuden järjestelmän (EKT-95) mukaisesti vuoteen 2003 saakka. 2.2. Otsakekohtaisten menokattojen tarkistaminen Mukautuksen laskemiseksi rahoitusnäkymiä koskevassa (vuoden 1999 hintoina laaditussa) taulukossa on käytetty - 10,41 prosentin kumulatiivista deflaattoria otsakkeen 1 enimmäismäärän osalta vuosina 2000-2004 ja otsakkeen 2 osalta laskettaessa rakennerahastoja koskevaa määrää toimielinten sopimuksen 15 kohdan mukaisesti (kiinteä 2 prosentin vuotuinen korotus). - Euromääräisen BKTL:n kumulatiivista deflaattoria vuosien 2000-2004 osalta (10,72624 prosenttia) muihin enimmäismääriin (efektiivinen deflaattori). - Berliinissä kokoontuneen Eurooppa-neuvoston esittämien rahoitusnäkymien mukaisesti rahoitusvaraus poistetaan vuodesta 2003 alkaen. Maksujen mukautus perustuu arvioihin siitä, kuinka paljon maksumääräyksiin käytettäviä määrärahoja oli käytetty eri otsakkeissa rahoitusnäkymiä koskevan taulukon laatimishetkellä (vuoden 1999 hintoina). Seuraavassa taulukossa esitetään yksityiskohtainen laskutapa: >TAULUKON PAIKKA> Liittymiseen osoitettuja otsakkeen 1 maksumääräyksiin käytettäviä määrärahoja on mukautettu 10,41 prosentin kumulatiivisen deflaattorin perusteella. Kohdassa "Muut menot" on rakennetoimiin liittyvät maksut, joihin käytetään 10,41 prosentin kumulatiivista deflaattoria, erotettu otsakkeisiin 3 ja 5 kuuluvista maksuista, joiden kumulatiivinen deflaattori on 10,72624 prosenttia. 2.3. Vuotta 2004 koskevien rahoitusnäkymien (EU 15) teknisen mukautuksen tulos Maksusitoumuksiin käytettävien määrärahojen yhteenlaskettu enimmäismäärä EU:n viidessätoista jäsenvaltiossa vuonna 2004 on 102,995 miljardia euroa eli 1,05 prosenttia BKTL:sta. Maksumääräyksiin käytettävien määrärahojen yhteenlaskettu enimmäismäärä on vastaavasti 101,543 miljardia euroa eli 1,03 prosenttia BKTL:sta. Liittymiseen käytettävä rahoitus mukaan luettuna maksumääräyksiin käytettävien määrärahojen yhteenlaskettu enimmäismäärä on 111,362 miljardia euroa (1,13 % EU:n 15:n jäsenvaltion BKTL:sta), joten marginaalia omien varojen enimmäismäärään nähden jää tämänhetkisten talousennusteiden perusteella 10,344 miljardia euroa (0,11 % EU:n 15:n jäsenvaltion BKTL:sta). Varainhoitovuosia 2001, 2002 ja 2003 koskeva marginaali on saatettu ajan tasalle aiempiin teknisiin mukautuksiin nähden BKTL:a koskevien viimeisimpien arvioiden perusteella, jotta eri vuosien lukuja voidaan vertailla keskenään. Sekä maksusitoumus- että maksumäärärahojen enimmäismäärät sen sijaan säilyvät ennallaan, eli aiempien teknisten mukautusten tasolla. 2.4. EU:n rahoituskehys laajentumisen jälkeen Berliinissä kokoontuneen Eurooppa-neuvoston skenaarion ja 6. toukokuuta 1999 tehdyn toimielinten sopimuksen mukainen 21:n jäsenvaltion rahoituskehys (taulukko 2) esitetään ainoastaan viitteeksi. Eurooppa-neuvoston kokouksessa Brysselissä 24.-25. lokakuuta 2002 vahvistettiin, että unioni voi laajentua jopa kymmeneen uuteen jäsenvaltioon (Kypros, Viro, Unkari, Latvia, Liettua, Malta, Puola, Slovakia, Tsekki ja Slovenia). Komissio esittää vuoden 2003 alussa kahteenkymmeneenviiteen jäsenvaltioon laajentuneelle EU:lle alustavan rahoituskehyksen, joka mukautetaan vuoden 2004 hintoihin. Samalla rahoitusnäkymiin tehdään laajentumisen perusteella muutoksia (6.5.1999 tehdyn toimielinten sopimuksen 25 kohta) ja otetaan huomioon Kööpenhaminassa 12.-13. joulukuuta 2002 järjestettävän Eurooppa-neuvoston kokouksen tulokset. Ohjeellista taulukkoa EU:n 21:n jäsenvaltion rahoituskehyksestä on mukautettu saman periaatteen mukaisesti kuin 15:n jäsenvaltion taulukkoa. Otsakkeen 8 (laajentuminen) maksusitoumuksiin käytettävistä määrärahoista maatalous- ja rakennerahastomäärärahoja on mukautettu 10,41 prosentin kumulatiivisen deflaattorin perusteella, ja sisäisten politiikkojen ja hallinnon määrärahoja 10,72624 prosentin kumulatiivisen deflaattorin perusteella. Otsakkeen 8 määrärahoja on mukautettu saman laskutavan mukaisesti kuin rahoitusnäkymien taulukossa liittymistä varten käytettäviä maksumäärärahoja. 3. MUUT TEKNISEEN MUKAUTUKSEEN LIITTYVÄT NÄKÖKOHDAT 3.1. Maatalouden menolinjaus Maatalouden menolinjaus on laskettu talousarviota koskevasta kurinalaisuudesta annetun neuvoston uuden asetuksen [5] 3 artiklan mukaisesti (vrt. taulukko 4). [5] Neuvoston asetus (EY) N:o 2040/2000, annettu 26 päivänä syyskuuta 2000, EYVL L 224, 29.9.2000, s. 27. Sokerin ja isoglukoosin tuotantomaksuja sekä elintarvikeavusta ja AKT-sokerista maksettavia korvauksia koskevat määrät perustuvat tässä vaiheessa vuoden 2003 talousarviota koskeviin arvioihin. Talousarvion kurinalaisuudesta annetun asetuksen mukaisesti maatalouden menolinjauksen lopullinen taso vahvistetaan näiden määrien osalta vuotta 2004 koskevassa alustavassa talousarvioesityksessä. Maatalouden menolinjaukseksi vuonna 2004 on vahvistettu alustavasti 53,622 miljardia euroa [6]. [6] Menojen kokonaismäärään nähden jää siis 3 130 miljoonan euron marginaali, joka sisällytetään talousarviota koskevasta kurinalaisuudesta annetun asetuksen mukaan maatalouden menolinjaukseen (otsake 1, liittymistä valmistelevaa tukea koskevan otsakkeen 7 osa "maatalous", liittymiseen käytettävät maatalousmäärärahat). 3.2. Otsake 5 (hallinto) Rahoitusnäkymätaulukon alaviitteessä mainitaan, että otsakkeen 5 enimmäismäärään sisältyvistä eläkemenoista on vähennetty henkilöstön suorittamat eläkemaksut, enintään 1,1 miljardia euroa (vuoden 1999 hintoina) vuosina 2000-2006. Kuten vuoden 2000 teknistä mukautusta koskevassa komission tiedonannossa todettiin [7], tätä järjestelyä on tulkittava niin, että se asettaa kaksinkertaisen rajoituksen eläkemenoista tehtäviin vähennyksiin otsakkeen enimmäismäärää sovellettaessa: [7] SEC(1999) 847 lopullinen, kohta 6. - tämä määrä ei saa minään vuonna ylittää niiden eläkemaksujen määrää, jotka otetaan talousarvioon tuloina. Vuonna 2004 tällaisten maksujen määrän arvioidaan tässä vaiheessa [8] olevan 187 miljoonaa euroa eli 166 miljoonaa euroa vuoden 1999 hintoina, kun käytetään otsakkeen enimmäismäärän mukauttamiseen vahvistettua 10,72624 prosentin kumulatiivista deflaattoria. [8] Oikaisukirjelmään nro 4/2003 otettuihin eläkemaksujen määriin (184 mrd. euroa) sovelletaan vuoden 2004 deflaattoria. - vähennysten yhteenlaskettu kokonaismäärä vuosina 2000-2006 saa olla enintään 1,1 miljardia euroa vuoden 1999 hintoina eli vuosittain keskimäärin 157 miljoonaa euroa (174 milj. euroa vuoden 2004 hintoina). Koska hallintomenot ovat yleensä toistuvia ja jotta vältettäisiin kuluttamasta marginaalia liikaa kauden alussa, olisi joka vuosi pitäydyttävä alimmassa enimmäismäärässä eli vuonna 2004 enintään 174 miljoonassa eurossa käypinä hintoina. 3.3. Talousarvion ulkopuolinen toiminta Toimielinten sopimuksen 10 kohdan viidennessä alakohdassa määrätään, että muuta kuin yleiseen talousarvioon sisältyvää toimintaa koskevat tiedot sekä yhteisön omien varojen eri ryhmien ennakoitu kehitys esitetään ohjeellisina erillisissä taulukoissa ja saatetaan vuosittain ajan tasalle rahoitusnäkymien teknisen mukautuksen yhteydessä. Nämä uusimpien käytettävissä olevien arvioiden mukaan ajantasaistetut tiedot esitetään liitteinä olevissa taulukoissa 5.1-5.2. Ne koskevat EKR:oa ja omien varojen rakennetta. Loppuhuomautus Komissio esittää budjettivallan käyttäjälle vuoden 2003 alussa toimielinten sopimuksen 25 kohdan mukaisen ehdotuksensa rahoitusnäkymien teknisestä mukauttamisesta laajentumiseen. >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON>